ERW รูดหนัก 12% เซ่นงบปี 63 พลิกขาดทุน-เปิดแผนเพิ่มทุนเกือบเท่าตัว!
ERW รูดหนัก 12% เซ่นงบปี 63 พลิกขาดทุน-เปิดแผนเพิ่มทุนเกือบเท่าตัว!
ERW รูดหนัก 12% เซ่นงบปี 63 พลิกขาดทุน-เปิดแผนเพิ่มทุนเกือบเท่าตัว!
24 ก.พ. 2564

ผู้สื่อข่าวรายงานว่า ราคาหุ้นบริษัท ดิ เอราวัณ กรุ๊ป จำกัด (มหาชน) หรือ ERW ล่าสุด ณ เวลา 10.14 น. อยู่ที่ระดับ 4.06 บาท ปรับตัวลดลง 0.54 บาท หรือ 11.74% ด้วยมูลค่าการซื้อขาย 222.80 ล้านบาท
โดยราคาหุ้นปรับตัวลดลงอย่างมีนัยสำคัญ สาเหตุมาจากการประกาศผลการดำเนินงานประจำปี 2563 มีผลขาดทุนสุทธิ 1.72 พันล้านบาท จากช่วงเดียวกันเมื่อปีก่อนมีกำไรสุทธิ 445.57 ล้านบาท หลังจากบริษัทมีรายได้รวมจากการดำเนินงานเท่ากับ 6,379 ล้านบาท ลดลงจากปี 2562 ที่มีรายได้จากการดำเนินงานเท่ากับ 2,306 ล้านบาท หรือคิดเป็นลดลงร้อยละ 64% โดยรายได้รวมปี 2563 เท่ากับ 6,439 ล้านบาท ลดลงร้อยละ 64% จากปี 2562 อยู่ที่ 2,348 ล้านบาท เนื่องจากได้รับผลกระทบจากการแพร่ระบาดโควิด-19
นอกจากนี้ที่ประชุมคณะกรรมการบริษัทอนุมัติการเพิ่มทุนจดทะเบียนจำนวน 2,373,674,145 บาท โดยให้ลดทุนจดทะเบียน 271,131,681 บาท จากเดิม 2,788,664,866 บาท เป็น 2,517,533,185 บาท ด้วยการตัดหุ้นสามัญที่จดทะเบียนไว้แล้วแต่ยังมิได้ออกจำหน่ายจากนั้นให้เพิ่มทุนจดทะเบียนจำนวน 2,517,533,185 บาท เป็น 4,891,207,330 บาท โดยการออกหุ้นสามัญจำนวนไม่เกิน 2,373,674,145 หุ้น มูลค่าที่ตราไว้หุ้นละ 1 บาท เพื่อเสนอขายหุ้นให้แก่ผู้ถือหุ้นเดิมตามสัดส่วนการถือหุ้น (Rights Offering) และรองรับการใช้สิทธิซื้อหุ้นสามัญตามใบสำคัญแสดงสิทธิที่จะซื้อหุ้นสามัญของบริษัทฯ ครั้งที่ 3 (ERW-W3) ซึ่งจะออกให้กับผู้ถือหุ้นเดิมของบริษัทฯ ตามสัดส่วนการถือหุ้น
ทั้งนี้ บริษัทจะจัดสรรหุ้นสามัญเพิ่มทุนจำนวนไม่เกิน 2,014,026,548 หุ้น เพื่อเสนอขายให้กับผู้ถือหุ้นเดิมของบริษัทฯ ตามสัดส่วนการถือหุ้น ในอัตราส่วนหุ้นสามัญเดิม 1.25 หุ้น ต่อ 1 หุ้นสามัญเพิ่มทุน ราคาเสนอขายหุ้นละ 1 บาท กำหนดรายชื่อผู้ถือหุ้นที่มีสิทธิได้รับการเสนอขายหุ้นสามัญเพิ่มทุนในการเสนอขายหุ้น Rights Offering (Record Date) ในวันที่ 12 พฤษภาคม 2564 และมีระยะเวลาในการจองซื้อและชำระเงินค่าหุ้นในระหว่างวันที่ 7-11 มิถุนายน 2564
นอกจากนี้ จัดสรรหุ้นสามัญเพิ่มทุนจำนวนไม่เกิน 359,647,597 หุ้น เพื่อรองรับการใช้สิทธิตามใบสำคัญแสดงสิทธิ ERW-W3 ที่จะจัดสรรให้แก่ผู้ถือหุ้นเดิมของบริษัทฯ ตามสัดส่วนการถือหุ้นโดยไม่คิดมูลค่า อัตราการจัดสรรเท่ากับ 7 หุ้นสามัญเดิม ต่อ 1 หน่วยใบสำคัญแสดงสิทธิ ใบสำคัญแสดงสิทธิดังกล่าวมีอายุไม่เกิน 3 ปี และมีอัตราการใช้สิทธิ 1 หน่วยต่อหุ้นสามัญ 1 หุ้น ที่ราคาใช้สิทธิ 3.00 บาทต่อหุ้น กำหนดรายชื่อผู้ถือหุ้นที่มีสิทธิได้รับการจัดสรรใบสำคัญแสดงสิทธิ ERW-W3 (Record Date) ในวันที่ 12 พฤษภาคม 2564 พร้อมกำหนดวันประชุมสามัญผู้ถือหุ้นประจำปี 2564 ในวันอังคารที่ 27 เมษายน 2564
 
 